Борис Младенов-Young
Лекарски грешки

chitanka.info

Масмедията много ги „обича“,

мухата чак до слон раздухва с тях.

Че стават — факт е, никой не отрича

и са престъпен акт и смъртен грях…

Но трябва да приемем, че сме хора.

От личен опит аз го знам, че те

най-често се дължат на преумора

и тя не може да се отрече.

Един колега, помня, бе принуден

три смени да изкара наведнаж,

преплиташе краката полубуден…

И съм се чудил не веднаж и дваж,

че как при толкова дежурства тежки

не стават повече фатални грешки!!!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.